title: 2012/394/EÚ: Rozhodnutie Komisie z  21. decembra 2011 o súlade opatrení, ktoré má prijať Taliansko podľa článku 14 smernice Rady 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch, týkajúcich sa poskytovania audiovizuálnych mediálnych služieb (smernica o audiovizuálnych mediálnych službách), s právnymi predpismi EÚ

text:
               17.7.2012

               SK

               Úradný vestník Európskej únie

               L 187/57

         ROZHODNUTIE KOMISIE
   z 21. decembra 2011
   o súlade opatrení, ktoré má prijať Taliansko podľa článku 14 smernice Rady 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch, týkajúcich sa poskytovania audiovizuálnych mediálnych služieb (smernica o audiovizuálnych mediálnych službách), s právnymi predpismi EÚ
   (2012/394/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch, týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (1), a najmä na jej článok 14 ods. 2
   so zreteľom na stanovisko výboru zriadeného podľa článku 29 smernice 2010/13/EÚ,
   keďže:

               (1)

               Taliansko listom z 20. septembra 2011, ktorý Komisia zaevidovala 21. septembra 2011, oznámilo Komisii opatrenia, ktoré je potrebné prijať podľa článku 14 ods. 1 smernice 2010/13/EÚ, zamerané na začlenenie, aktualizáciu, zmenu a doplnenie opatrení platných v súčasnosti, ktoré Komisia schválila rozhodnutím z 25. júna 2007 (2).

               (2)

               Komisia v priebehu troch mesiacov od tohto oznámenia overila, či sú tieto opatrenia zlučiteľné s právnymi predpismi Spoločenstva, najmä pokiaľ ide o proporcionalitu opatrení a transparentnosť vnútroštátneho konzultačného postupu.

               (3)

               Pri svojom preskúmaní Komisia zohľadnila údaje dostupné na talianskej mediálnej scéne.

               (4)

               Zmenený a doplnený zoznam podujatí s veľkým významom pre spoločnosť, ktorý je súčasťou talianskych opatrení, bol zostavený zrozumiteľne a transparentne a v Taliansku sa začali rozsiahle konzultácie o zmene a doplnení predchádzajúceho zoznamu.

               (5)

               Komisia vyjadrila spokojnosť s tým, že nové podujatia uvedené v talianskych opatreniach spĺňajú aspoň dve z týchto kritérií, ktoré sa považujú za spoľahlivé ukazovatele dôležitosti podujatí pre spoločnosť: i) mimoriadny všeobecný ohlas v členskom štáte a nielen význam pre divákov, ktorí zvyčajne sledujú príslušnú činnosť alebo šport; ii) všeobecne uznávaná, výrazná kultúrna dôležitosť pre obyvateľstvo členského štátu, najmä ako katalyzátor kultúrnej identity; iii) účasť národného družstva na príslušnom podujatí v rámci súťaže alebo turnaja medzinárodného významu; a iv) skutočnosť, že podujatie tradične vysiela voľne dostupná televízia a teší sa vysokej sledovanosti.

               (6)

               Veľká cena Moto GP je podujatím, ktoré sa teší mimoriadnej obľube na celom území Talianska a zaujíma sa oň aj publikum, ktoré by ho za iných okolností nesledovalo, a to práve vďaka účasti talianskych pretekárov a výrobcov na veľmi dôležitom medzinárodnom turnaji. Tradične ho vysiela voľne dostupná televízia a zaznamenáva vysokú sledovanosť.

               (7)

               Finálové a semifinálové zápasy majstrovstiev sveta v basketbale, vodnom póle a volejbale s účasťou talianskeho národného družstva spĺňajú nielen kritérium účasti národného družstva na veľmi dôležitom medzinárodnom turnaji, ale tešia sa na celom území Talianska aj mimoriadnemu záujmu, a to aj medzi publikom, ktoré tieto disciplíny bežne nesleduje, a tradične ich vysiela voľne dostupná televízia s veľkým počtom televíznych divákov.

               (8)

               Zápasy svetového pohára v ragby, na ktorých sa zúčastňuje talianske národné družstvo, spĺňajú nielen kritérium účasti národného družstva na veľmi dôležitom medzinárodnom turnaji, ale majú v Taliansku aj mimoriadny všeobecný ohlas a zaujíma sa o ne aj publikum, ktoré tento šport bežne nesleduje.

               (9)

               Zápasy turnaja Šiestich národov v ragby, na ktorých sa zúčastňuje talianske národné družstvo, spĺňajú nielen kritérium účasti národného družstva na veľmi dôležitom medzinárodnom turnaji, ale majú v Taliansku aj mimoriadny všeobecný ohlas a zaujíma sa o ne aj publikum, ktoré tento šport bežne nesleduje, a navyše tieto zápasy tradične vysiela voľne dostupná televízia s veľkým počtom televíznych divákov.

               (10)

               Semifinálové a finálové stretnutia Davisovho pohára a Pohára federácie (Fed Cup) s účasťou talianskeho národného družstva spĺňajú nielen kritérium účasti národného družstva na veľmi dôležitom medzinárodnom turnaji, ale majú v Taliansku aj mimoriadny všeobecný ohlas a zaujíma sa o ne aj publikum, ktoré tento šport bežne nesleduje.

               (11)

               Semifinálové a finálové stretnutia tenisového turnaja Rome Masters (Internazionali d'Italia) s účasťou talianskych hráčov spĺňajú nielen kritérium účasti talianskych reprezentantov na veľmi dôležitom medzinárodnom turnaji, ale majú v Taliansku aj mimoriadny všeobecný ohlas a zaujíma sa o ne aj publikum, ktoré tento šport bežne nesleduje, a to čiastočne aj vďaka miestu konania. Mimoriadny ohlas tohto podujatia potvrdzujú aj údaje o sledovanosti, ktoré vykazujú jednoznačný nárast záujmu verejnosti a nadšenia pre túto športovú disciplínu v uplynulých rokoch.

               (12)

               Majstrovstvá sveta v cestnej cyklistike (preteky mužov – profesionálov) majú v Taliansku aj mimoriadny všeobecný ohlas a zaujíma sa o ne aj publikum, ktoré podobné podujatia bežne nesleduje, a to aj vďaka účasti talianskych športovcov, a tradične ich vysiela voľne dostupná televízia s veľkým počtom televíznych divákov.

               (13)

               Úvodné predstavenie opernej sezóny v milánskej La Scale má v Taliansku mimoriadny všeobecný ohlas a zaujíma sa oň aj publikum, ktoré bežne takýto typ podujatia nesleduje, má všeobecne uznávaný osobitný kultúrny význam v Taliansku a pôsobí ako katalyzátor talianskej kultúrnej identity.

               (14)

               Novoročný koncert vysielaný z benátskeho divadla La Fenice má v Taliansku mimoriadny všeobecný ohlas a zaujíma sa oň aj publikum, ktoré bežne takýto typ podujatia nesleduje, má všeobecne uznávaný osobitný kultúrny význam v Taliansku a pôsobí ako katalyzátor talianskej kultúrnej identity a tradične ho vysiela voľne dostupná televízia s veľkým počtom televíznych divákov.

               (15)

               Talianske opatrenia sa s prihliadnutím na prevládajúci dôvod verejného záujmu zabezpečiť prístup širokej verejnosti k vysielaniu podujatí, ktoré majú pre spoločnosť veľký význam, javia ako primerané na oprávnenie výnimky zo základnej slobody poskytovania služieb stanovenej v článku 56 ZFEÚ.

               (16)

               Talianske opatrenia sú ďalej v súlade s pravidlami hospodárskej súťaže EÚ, pokiaľ sa vymedzenie pojmu kvalifikovaní vysielatelia, ktorí môžu vysielať uvedené podujatia, opiera o objektívne kritériá (požadované pokrytie), ktoré umožňujú skutočnú a potenciálnu hospodársku súťaž pri získavaní vysielacích práv na tieto podujatia. Okrem toho počet uvedených podujatí nie je neprimeraný a nenarúša hospodársku súťaž v rámci sekundárnych trhov voľne dostupnej a platenej televízie.

               (17)

               Všeobecnú proporcionalitu talianskych opatrení podporujú viaceré faktory. Po prvé, znížením stropu požadovaného pokrytia obyvateľstva pre kvalifikovaných vysielateľov z 90 % na 80 % sa zvyšuje proporcionalita opatrení, pretože sa tak zvyšuje počet vysielateľov, ktorí sa môžu kvalifikovať. Po druhé, zaviedol sa dobrovoľný mechanizmus na vyriešenie sporov medzi vysielateľmi, pokiaľ ide o vymedzenie technických aspektov vysielania a platby spravodlivej odmeny za sublicencie na výhradné vysielacie práva. Po tretie, nadobudnutie účinnosti talianskych opatrení sa odkladá na 1. september 2012 s cieľom zabrániť akémukoľvek negatívnemu vplyvu na prípadné prebiehajúce rokovania. Napokon talianske opatrenia zahŕňajú opatrenia aj pre situácie, keď práva na podujatia uvedené na zozname zakúpia nekvalifikovaní vysielatelia (s cieľom zabezpečiť kvalifikovaným vysielateľom primerané podmienky získavania sublicencií na vysielacie práva), ako aj pre situácie, keď nie je k dispozícii žiaden kvalifikovaný vysielateľ (s cieľom zabezpečiť nekvalifikovanému vysielateľovi uplatnenie svojich práv a zamedziť tak neodvysielaniu podujatia zo zoznamu).

               (18)

               Komisia informovala ostatné členské štáty o opatreniach, ktoré plánuje prijať Taliansko, a predložila výsledky tohto overovania na zasadnutí výboru zriadeného v súlade s článkom 29 smernice 2010/13/EÚ. Výbor prijal na tomto zasadnutí priaznivé stanovisko.

         ROZHODLA TAKTO:
   Jediný článok
   1.   Opatrenia, ktoré Taliansko plánuje prijať podľa článku 14 ods. 1 smernice 2010/13/EÚ a ktoré 21. septembra 2011 oznámilo Komisii podľa článku 14 ods. 2 smernice 2010/13/EÚ, sú zlučiteľné s právnymi predpismi Únie.
   2.   Opatrenia, ktoré Taliansko prijme, sa uverejnia v Úradnom vestníku hneď po tom, ako sa na vnútroštátnej úrovni prijmú a oznámia Komisii. Toto uverejnenie bude zodpovedať uverejneniu stanovenému v článku 14 ods. 2 smernice 2010/13/EÚ.

      V Bruseli 21. decembra 2011

            Za Komisiu

         Neelie KROES

            podpredsedníčka

      (1)  Ú. v. EÚ L 95, 15.4.2010, s. 1.

      (2)  Rozhodnutie Komisie 2007/475/ES z 25. júna 2007 o zlučiteľnosti opatrení, ktoré prijalo Taliansko podľa článku 3a ods. 1 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, s právnymi predpismi Spoločenstva (Ú. v. EÚ L 180, 10.7.2007, s. 5).

      PRÍLOHA

         Uverejnenie podľa článku 14 smernice 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách)
         Opatrenia prijaté Talianskom, ktoré sa majú uverejniť v súlade s článkom 14 smernice 2010/13/EÚ, sú ustanovené v týchto výňatkoch z rozhodnutia Úradu pre komunikácie č. 131/12/CONS z 15. marca 2012:

            „ROZHODNUTIE:
            Jediný článok
            1.   Úrad týmto schvaľuje zoznam podujatí s veľkým významom pre spoločnosť, ktoré musia vysielať voľne dostupné televízne kanály v súlade s článkom 32-ter konsolidovaného znenia predpisu o rozhlase a audiovizuálnych mediálnych službách, uvedený v prílohách A a B, ktorý je neoddeliteľnou súčasťou tohto rozhodnutia.
            2.   Toto rozhodnutie nadobúda účinnosť 1. septembra 2012 a uverejňuje sa v Úradnom vestníku Talianskej republiky a na webovej stránke úradu, a pokiaľ ide o prílohu A, v Úradnom vestníku Európskej únie.

               V Ríme 15. marca 2011 (1)

                     Predseda

                  Corrado CALABRÒ

                     Komisár-spravodajca

                  Nicola D’ANGELO

                     Komisár-spravodajca

                  Antonio MARTUSCIELLO

                     Overenie súladu s rozhodnutím

                     generálny tajomník

                  Roberto VIOLA“

         ÚRAD PRE ZÁRUKY V OBLASTI KOMUNIKÁCIÍ
         [Autorità per le Garanzie nelle Comunicazioni]

               „PRÍLOHA A K ROZHODNUTIU č. 131/12/CONS Z 15. MARCA 2012

                  ZOZNAM PODUJATÍ S VEĽKÝM VÝZNAMOM PRE SPOLOČNOSŤ, KTORÉ MUSIA VYSIELAŤ VOĽNE DOSTUPNÉ TELEVÍZNE KANÁLY

               (Text s významom pre Spoločenstvo)
               Článok 1
               Podujatia s veľkým významom pre spoločnosť
               1.   Toto rozhodnutie sa týka televízneho vysielania podujatí, ktoré sa považujú za podujatia s veľkým významom pre spoločnosť.
               2.   Na účely tohto zoznamu:

                           A.

                           ‚podujatie s veľkým významom pre spoločnosť‘ je podujatie športového alebo nešportového charakteru, ktoré spĺňa minimálne dve z týchto štyroch kritérií:

                                       a)

                                       o podujatie a jeho výsledok je v Taliansku výnimočný a všeobecný záujem, čo platí aj v prípade divákov, ktorí tento typ podujatia bežne nesledujú;

                                       b)

                                       podujatie je všeobecne uznávané širokou verejnosťou, má osobitný kultúrny význam a posilňuje taliansku kultúrnu identitu;

                                       c)

                                       na podujatí sa zúčastňuje národné družstvo, a to v rámci súťaže v špecifickej športovej disciplíne na významnom medzinárodnom turnaji

                                       d)

                                       podujatie tradične vysiela voľne dostupná televízia a v Taliansku sa teší vysokej sledovanosti.

                           B.

                           ‚kvalifikovaný vysielateľ‘ je televízny vysielateľ, ktorý podlieha súdnej právomoci Talianskej republiky a ktorý dokáže zabezpečiť, že aspoň 80 % talianskej verejnosti môže tieto podujatia sledovať bez ďalších nákladov na voľne dostupnom televíznom kanáli.

                     Článok 2
               Zoznam podujatí a podmienky uplatňovania vysielacích práv
               1.   Úrad zostavil nasledujúce zoznamy podujatí, ktoré sa považujú za podujatia s veľkým významom pre spoločnosť a ktoré vysielatelia podliehajúci súdnej právomoci Talianskej republiky nesmú vysielať výlučne na princípe exkluzivity a v zakódovanej podobe, s cieľom umožniť minimálne 80 % talianskej verejnosti sledovať tieto podujatia bez ďalších nákladov na voľne dostupnom televíznom kanáli.

                           a)

                           letné a zimné olympijské hry;

                           b)

                           majstrovstvá sveta vo futbale a všetky zápasy, na ktorých sa zúčastňuje talianske národné družstvo;

                           c)

                           majstrovstvá Európy vo futbale a všetky zápasy, na ktorých sa zúčastňuje talianske národné družstvo;

                           d)

                           všetky zápasy, na ktorých sa v rámci oficiálnych súťaží zúčastňuje talianske národné družstvo, či už na domácej pôde alebo v zahraničí;

                           e)

                           finále a semifinále Ligy majstrov a Pohára UEFA v prípade, že sa ich zúčastňuje talianske družstvo;

                           f)

                           cyklistické preteky Giro d'Italia;

                           g)

                           talianska veľká cena Formuly 1;

                           h)

                           talianska veľká cena Moto GP;

                           i)

                           finálové a semifinálové stretnutia majstrovstiev sveta v basketbale, vodnom póle, volejbale a ragby v prípade účasti talianskeho národného družstva;

                           j)

                           zápasy turnaja Šiestich národov v ragby v prípade účasti talianskeho národného družstva;

                           k)

                           finálové a semifinálové stretnutia Davisovho pohára a Pohára Federácie (Fed Cup) v prípade účasti talianskeho národného družstva a finále a semifinále tenisového turnaja Rome Masters (Internazionali d'Italia) v prípade účasti talianskych hráčov;

                           l)

                           majstrovstvá sveta v cestnej cyklistike;

                           m)

                           taliansky hudobný festival San Remo;

                           n)

                           úvodné predstavenie opernej sezóny v milánskej La Scale;

                           o)

                           novoročný koncert v benátskom divadle La Fenice.

                     2.   Podujatia uvedené v ods. 1 písm. b) a c) sa musia vysielať v priamom prenose v neskrátenej podobe. V prípade ostatných podujatí sa televízni vysielatelia môžu rozhodnúť o spôsobe voľne dostupného vysielania s možnosťou vysielať v priamom prenose v neskrátenej alebo skrátenej podobe alebo zo záznamu v neskrátenej alebo skrátenej podobe.
               3.   V prípade, že sa vysielacie práva na jedno alebo viac podujatí uvedených v odseku 1 získavajú od nekvalifikovaného vysielateľa, daný nekvalifikovaný vysielateľ v dostatočnom predstihu zverejní na svojej webovej stráne svoj návrh na postúpenie (za spravodlivých, rozumných a nediskriminačných trhových podmienok) práv umožňujúcich vysielať podujatie za podmienok uvedených v odseku 1 a informuje o tejto skutočnosti Úrad.
               4.   Ak žiaden kvalifikovaný vysielateľ nepredloží ponuku, alebo ak predložené ponuky nezodpovedajú spravodlivým, rozumným a nediskriminačným trhovým podmienkam, vysielateľ, ktorý je držiteľom práv, môže tieto práva uplatniť a odchýliť sa od podmienok uvedených v odseku 1.
               5.   Úrad si vyhradzuje právo po uplynutí primeranej časovej lehoty zmeniť a doplniť toto rozhodnutie, zoznam v odseku 1 a podmienky v odseku 2.
               Článok 3
               Postup na riešenie sporov
               1.   V prípade sporu medzi vysielateľmi vo veci vysielania podujatia uvedeného v zozname v článku 2 ods. 1, ktorý sa týka technických aspektov vysielania a vyplatenia spravodlivej odmeny za poskytnutie sublicencie na výhradné vysielacie práv, sa uplatňujú postupy stanovené v nariadení pripojenom k rozhodnutiu č. 352/08/CONS, pričom právomoci pridelené týmto nariadením Výboru pre infraštruktúry a siete (Commissione per le infrastrutture e le reti) sa chápu ako právomoci pridelené Rade (Consiglio), ‚riaditeľstvo‘ sa chápe ako riaditeľstvo pre mediálne služby (Direzione servizi media) a ‚riaditeľ‘ sa chápe ako vedúci riaditeľstva pre mediálne služby.“

         (1)  Toto je typografická chyba – dátum má byť 15. marca 2012 ako vo verzii uverejnenej v Úradnom vestníku Talianskej republiky, všeobecná séria, č. 92 z 19. apríla 2012.


title: Rozhodnutie Rady 2008/868/SZBP z  13. októbra 2008 o uzavretí Dohody medzi Európskou úniou a Ruskou federáciou o účasti Ruskej federácie na vojenskej operácii Európskej únie v Čadskej republike a v Stredoafrickej republike (operácia EUFOR Tchad/RCA)

text:
               18.11.2008

               SK

               Úradný vestník Európskej únie

               L 307/15

         ROZHODNUTIE RADY 2008/868/SZBP
   z 13. októbra 2008
   o uzavretí Dohody medzi Európskou úniou a Ruskou federáciou o účasti Ruskej federácie na vojenskej operácii Európskej únie v Čadskej republike a v Stredoafrickej republike (operácia EUFOR Tchad/RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Dňa 15. októbra 2007 Rada prijala jednotnú akciu 2007/677/SZBP o vojenskej operácii Európskej únie v Čadskej republike a Stredoafrickej republike (1) (operácia EUFOR Tchad/RCA).

               (2)

               Článok 10 ods. 3 uvedenej jednotnej akcie ustanovuje, že podrobnosti o účasti tretích štátov podliehajú dohode v súlade s článkom 24 zmluvy.

               (3)

               Na základe poverenia Rady z 13. septembra 2004 predsedníctvo, ktorému pomáhal generálny tajomník Rady Európskej únie/vysoký predstaviteľ pre spoločnú zahraničnú a bezpečnostnú politiku, prerokovalo Dohodu medzi Európskou úniou a Ruskou federáciou o účasti Ruskej federácie na operácii EUFOR Tchad/RCA (ďalej len „dohoda“).

               (4)

               Táto dohoda by sa mala schváliť v mene Európskej únie,

         ROZHODLA TAKTO:
   Článok 1
   Týmto sa v mene Európskej únie schvaľuje Dohoda medzi Európskou úniou a Ruskou federáciou o účasti Ruskej federácie na vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 13. októbra 2008

            Za Radu

            predseda

         B. KOUCHNER

      (1)  Ú. v. EÚ L 279, 23.10.2007, s. 21.
    ---documentbreak---

               18.11.2008

               SK

               Úradný vestník Európskej únie

               L 307/16

         PREKLAD
   DOHODA
   medzi Európskou úniou a Ruskou federáciou o účasti Ruskej federácie na vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA)
   EURÓPSKA ÚNIA (EÚ)
   na jednej strane a
   RUSKÁ FEDERÁCIA
   na strane druhej,
   ďalej len „strany“,
   BERÚC DO ÚVAHY:
   rezolúciu Bezpečnostnej rady OSN č. 1778 (2007) z 25. septembra 2007, ktorou sa EÚ poverila nasadením ozbrojených jednotiek v Čadskej republike a Stredoafrickej republike,
   prijatie jednotnej akcie 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA) Radou Európskej únie,
   rozhodnutie Politického a bezpečnostného výboru CHAD/1/2008 o prijatí príspevkov tretích štátov na vojenskú operáciu Európskej únie v Čadskej republike a Stredoafrickej republike a rozhodnutie Politického a bezpečnostného výboru CHAD/2/2008 o zriadení Výboru prispievateľov na vojenskú operáciu Európskej únie v Čadskej republike a Stredoafrickej republike, obidve v znení zmien a doplnení rozhodnutia Politického a bezpečnostného výboru CHAD/3/2008 zo 14. mája 2008,
   KEĎŽE:

               (1)

               Generálny tajomník Rady EÚ/vysoký predstaviteľ pre spoločnú zahraničnú a bezpečnostnú politiku vyzval listom zo 7. decembra 2007 Ruskú federáciu, aby zvážila možnú účasť na operácii EÚ v Čade a Stredoafrickej republike.

               (2)

               Ruská federácia prejavila ochotu zvážiť možnú účasť listom z 23. apríla 2008.

               (3)

               Generálny tajomník Rady EÚ/vysoký predstaviteľ pre spoločnú zahraničnú a bezpečnostnú politiku a minister zahraničných vecí Ruskej federácie vydali 29. apríla 2008 spoločné vyhlásenie o vzájomnej spolupráci v operáciách krízového riadenia,

         SA DOHODLI TAKTO:
   Článok 1
   Účasť na operácii
   1.   Ruská strana sa zúčastňuje na operácii, ktorú vedie Európska únia v súlade s rezolúciou Bezpečnostnej rady OSN č. 1778 (2007) a v súlade s jednotnou akciou 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA) (ďalej len „operácia EÚ“) a s operačným plánom z 18. januára 2008, tak, že poskytuje vojenský kontingent ozbrojených síl Ruskej federácie (ďalej len „ruský vojenský kontingent“) na účely podpory operácie EÚ prostredníctvom leteckej dopravy s výhradou všetkých podmienok vykonávania stanovených vo vykonávacích dojednaniach uvedených v článku 6 tejto dohody. Letecká doprava sa realizuje prostredníctvom lietadiel ruského vojenského kontingentu na účely ochrany životov a bezpečnosti personálu ozbrojených síl pod vedením Európskej únie (EUFOR) a misie Organizácie Spojených národov v Stredoafrickej republike a v Čade (MINURCAT), prostredníctvom prepravy personálu operácií EUFOR a MINURCAT, prepravy nákladu a pátracích a záchranných akcií v súvislosti s personálom operácií EUFOR a MINURCAT.
   2.   Príspevok ruskej strany k operácii EU sa nedotýka autonómie rozhodovania Európskej únie.
   3.   Ruská strana zabezpečuje, aby ruský vojenský kontingent vykonával svoje úlohy v súlade s:

               —

               jednotnou akciou 2007/677/SZBP uvedenou v odseku 1 tohto článku,

               —

               akýmikoľvek vykonávacími dojednaniami, na ktorých sa dohodnú obe strany.

         4.   Personál ruského vojenského kontingentu bude uplatňovať pravidlá nasadenia, pokiaľ uvedené pravidlá nie sú v rozpore s ruskými právnymi predpismi. Prípadné upozornenia/obmedzenia pravidiel nasadenia uložené ruskou stranou sa oficiálne špecifikujú pre veliteľa operácie EÚ.
   5.   Ruský vojenský kontingent plní svoje úlohy a koná v súlade s cieľmi a mandátom operácie EÚ, ako sa ustanovuje v rezolúcii Bezpečnostnej rady OSN č. 1778 (2007).
   6.   Ruská strana môže po konzultáciách strán kedykoľvek zrušiť svoj príspevok, a to buď na žiadosť veliteľa operácie EÚ, alebo rozhodnutím ruskej strany. Ruská strana včas informuje veliteľa operácie EÚ o akejkoľvek zmene svojej účasti na operácii EÚ.
   Článok 2
   Postavenie ozbrojených síl
   1.   Postavenie ruského vojenského kontingentu sa od jeho príchodu do oblasti operácie riadi dohodami o postavení ozbrojených síl, na ktorých sa dohodla Európska únia a Čadská republika, Stredoafrická republika a Kamerunská republika.
   2.   Bez toho, aby boli dotknuté dohody o postavení ozbrojených síl uvedené v odseku 1 tohto článku, ruská strana vykonáva právomoc nad ruským vojenským kontingentom.
   3.   Zástupca ruskej strany sa zúčastňuje na konaniach o riešení akýchkoľvek nárokov na úhradu škody, ktoré sa týkajú ruského vojenského kontingentu a sú stanovené v dohodách o postavení ozbrojených síl uvedených v odseku 1 tohto článku.
   4.   Ruská strana zodpovedá za riešenie akýchkoľvek nárokov na úhradu škody spojených s účasťou ruského vojenského kontingentu na operácii EÚ, ktoré uplatní vojenský personál ruského vojenského kontingentu alebo ktoré sa ho týkajú. Ruská strana je zodpovedná za začatie konania, najmä súdneho alebo disciplinárneho, proti ktorémukoľvek príslušníkovi vojenského personálu ruského vojenského kontingentu v súlade so svojimi zákonmi a právnymi predpismi.
   5.   Európska únia sa zaväzuje zabezpečiť, aby členské štáty vydali vyhlásenie o vzdaní sa nárokov na úhradu škody voči Ruskej federácii v súvislosti s účasťou Ruskej federácie na operácii EÚ, a urobia tak pri podpise tejto dohody. Toto vyhlásenie je uvedené v prílohe k tejto dohode.
   6.   Ruská strana sa zaväzuje vydať vyhlásenie o vzdaní sa nárokov na úhradu škody voči ktorémukoľvek štátu, ktorý sa zúčastňuje na operácii EÚ, a urobiť tak pri podpise tejto dohody. Toto vyhlásenie je uvedené v prílohe k tejto dohode.
   7.   Postavenie personálu vyslaného na veliteľstvo operácie EÚ v Paríži (Francúzsko) sa riadi dojednaniami medzi príslušnými orgánmi Francúzskej republiky a Ruskej federácie.
   Článok 3
   Utajované skutočnosti
   1.   Ruská strana chráni akékoľvek utajované skutočnosti EÚ, ktoré sa jej poskytnú v rámci operácie EÚ, v súlade s požiadavkami na ochranu utajovaných skutočností stanovenými v právnych predpisoch Ruskej federácie. Na tento účel si bezpečnostné klasifikácie strán navzájom zodpovedajú takto:

               EÚ

               Ruská federácia

               SECRET UE

               СОВЕРШЕННО СЕКРЕТНО

               CONFIDENTIEL UE

               СЕКРЕТНО

         Obmedzujúce označenie Ruskej federácie „ДЛЯ СЛУЖЕБНОГО ПОЛЬЗОВАНИЯ“ zodpovedá bezpečnostnej klasifikácii EÚ RESTREINT UE.
   2.   Ruská strana prijme všetky náležité opatrenia na zabezpečenie ochrany utajovaných skutočností EÚ, ktoré sa jej poskytnú v rámci operácie EÚ, na rovnakej úrovni, ako je úroveň, ktorú vyžadujú základné zásady a minimálne normy na ochranu utajovaných skutočností EÚ uplatňované v EÚ, pričom ruská strana najmä:

               —

               nepoužije utajované skutočnosti, ktoré sa jej poskytnú, na iné účely ako na tie, na ktoré ich EÚ sprístupnila,

               —

               nesprístupní takéto skutočnosti tretím stranám bez predchádzajúceho písomného súhlasu EÚ,

               —

               zabezpečí, aby sa prístup k utajovaným skutočnostiam, ktoré sa jej poskytnú, povolil iba osobám, ktoré tieto informácie potrebujú na plnenie svojich služobných povinností, a aby v prípade, že utajovaná skutočnosť je klasifikovaná stupňom utajenia CONFIDENTIEL UE alebo vyšším, mali k nej prístup len osoby, ktoré majú bezpečnostnú previerku,

               —

               zabezpečí, aby predtým, ako bude umožnený prístup k utajovaným skutočnostiam, boli všetky osoby, ktoré požadujú prístup k takýmto skutočnostiam, oboznámené s požiadavkami ochranných bezpečnostných predpisov vzťahujúcich sa na stupeň utajenia skutočnosti, ktorá im má byť sprístupnená, a aby tieto požiadavky spĺňali,

               —

               zabezpečí, aby všetky priestory, budovy, úrady, miestnosti, komunikačné a informačné systémy, v ktorých sa uchovávajú a/alebo spracúvajú utajované skutočnosti a dokumenty, boli chránené pomocou primeraných fyzických bezpečnostných opatrení,

               —

               zabezpečí, aby utajované dokumenty, ktoré sa jej sprístupnia, boli pri príjme zaregistrované do osobitného registra,

               —

               informuje EÚ o každom prípade skutočného porušenia či podozrenia z porušenia alebo prípade ohrozenia utajovaných skutočností, ktoré jej boli sprístupnené. Ruská strana v takom prípade iniciuje vyšetrovanie a prijme náležité opatrenia, aby sa zabránilo opakovanému porušeniu utajenia.

         3.   S prihliadnutím na stupeň utajenia sa utajované skutočnosti zasielajú diplomatickou cestou, zabezpečenými poštovými službami alebo prostredníctvom kuriéra.
   4.   Ak EÚ a Ruská federácia uzavreli dohodu o ochrane utajovaných skutočností, tak sa v kontexte operácie EÚ uplatňujú ustanovenia tejto dohody.
   Článok 4
   Velenie
   1.   Ruský vojenský kontingent zostáva v plnom rozsahu pod velením ruskej strany.
   2.   Príslušné ruské orgány zveria veliteľovi operácie právomoc prideľovať ruskému vojenskému kontingentu úlohy na splnenie misie, ako sa uvádza v článku 1 ods. 1 tejto dohody, po príchode ruského vojenského kontingentu do oblasti operácie. Pri plánovaní príkazu na leteckú úlohu alebo akéhokoľvek iného rozhodnutia, ktoré bude mať dôsledky pre ruský vojenský kontingent, sa zabezpečí plná koordinácia s vysokými vojenskými zástupcami ruského vojenského kontingentu. Ruská federácia má vo vzťahu k bežnému riadeniu operácie rovnaké práva a povinnosti ako členské štáty EÚ, ktoré sa na operácii zúčastňujú.
   3.   Ruská strana vymenuje vysokých vojenských zástupcov, ktorí zastupujú ruský vojenský kontingent v operácii EUFOR na veliteľstve operácie EÚ v Paríži (Francúzsko) aj na veliteľstve ozbrojených síl EÚ v Abéché (Čad). Každý vysoký vojenský zástupca môže mať k dispozícii personál, ktorý mu bude pomáhať. Vysokí vojenskí zástupcovia konzultujú s velením ozbrojených síl EÚ všetky záležitosti, ktoré majú na operáciu EUFOR vplyv. Za každodennú disciplínu v kontingente zodpovedá veliaci dôstojník ruského vojenského kontingentu.
   Článok 5
   Finančné aspekty
   1.   Ruská strana znáša všetky náklady spojené so svojou účasťou na operácii EÚ, pokiaľ tieto náklady nepodliehajú spoločnému financovaniu, ako je stanovené vo vykonávacích dojednaniach uvedených v článku 6 tejto dohody.
   2.   Operácia EUFOR Tchad/RCA poskytne logistickú podporu ruskému vojenskému kontingentu na základe náhrady nákladov za podmienok stanovených vo vykonávacích dojednaniach uvedených v článku 6 tejto dohody.
   3.   EÚ vyníma ruskú stranu z akýchkoľvek finančných príspevkov na spoločné náklady.
   4.   Náhrada škody v prípade úmrtia, úrazu, straty alebo škody spôsobenej fyzickým alebo právnickým osobám zo štátu/štátov, na území ktorého/ktorých operácia EÚ prebieha, sa bude riešiť v súlade s ustanoveniami dohody o postavení ozbrojených síl, ako je uvedené v článku 2 ods. 1 tejto dohody.
   5.   Administratívna správa výdavkov stanovená vo vykonávacích nariadeniach uvedených v článku 6 tejto dohody sa zverí mechanizmu EÚ, ktorý spravuje bežné náklady operácie a náklady operácie, ktoré znáša štát.
   Článok 6
   Vykonávacie dojednania k dohode
   Účasť ruskej strany na operácii EÚ sa uskutočňuje v súlade s technickými a administratívnymi modalitami uvedenými vo vykonávacích dojednaniach tejto dohody, ktorú má uzavrieť minister obrany Ruskej federácie a veliteľ operácie EÚ.
   Článok 7
   Neplnenie záväzkov
   Ak si jedna zo zmluvných strán neplní svoje záväzky ustanovené v článkoch 1 až 6 tejto dohody, druhá strana má právo túto dohodu ukončiť výpoveďou s jednomesačnou výpovednou lehotou.
   Článok 8
   Urovnávanie sporov
   1.   Spory medzi zmluvnými stranami týkajúce sa výkladu alebo uplatňovania tejto dohody a jej vykonávacích dojednaní riešia príslušné orgány zmluvných strán na náležitej úrovni alebo diplomatickou cestou.
   2.   Akékoľvek finančné nároky alebo spory, ktoré sa nevyriešia v súlade s odsekom 1 tohto článku, sa môžu predložiť zmierovateľovi alebo mediátorovi určenému na základe vzájomnej dohody.
   Akékoľvek nároky alebo spory, ktoré sa nepodarí vyriešiť takýmto zmierovacím konaním alebo prostredníctvom mediácie, môže ktorákoľvek zmluvná strana predložiť rozhodcovskému súdu. Každá zmluvná strana vymenuje do rozhodcovského súdu jedného rozhodcu. Dvaja takto vymenovaní rozhodcovia vymenujú tretieho rozhodcu, ktorý bude predsedom. Ak sa jednej zo zmluvných strán nepodarí vymenovať rozhodcu do dvoch mesiacov od prijatia oznámenia druhej strany o predložení sporu rozhodcovskému súdu alebo ak sa dvom rozhodcom do dvoch mesiacov od ich vymenovania nepodarí dosiahnuť dohodu o vymenovaní tretieho rozhodcu, môže ktorákoľvek zmluvná strana požiadať predsedu Medzinárodného súdneho dvora o vymenovanie tretieho rozhodcu. Ak je predseda Medzinárodného súdneho dvora štátnym príslušníkom ktorejkoľvek zo zmluvných strán alebo nie je schopný splniť uvedenú úlohu z akéhokoľvek iného dôvodu, uskutoční potrebné vymenovania ďalší služobne najstarší člen Medzinárodného súdneho dvora, ktorý nie je štátnym príslušníkom ani jednej zo zmluvných strán. Rozhodcovský súd rozhoduje ex aequo et bono. Rozhodcovia nemajú právomoc rozhodovať o odškodnení s funkciou trestu. Rozhodcovia sa dohodnú na postupoch rozhodovania. Sídlo rozhodovania je v Bruseli a jazykom rozhodovania je angličtina. Nález rozhodcovského súdu obsahuje odôvodnenie, na ktorom sa zakladá, a zmluvné strany ho prijímajú ako konečné rozhodnutie sporu. Každá zmluvná strana znáša vlastné náklady a všetky spoločné náklady znášajú rovnomerne obidve zmluvné strany.
   Článok 9
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako si zmluvné strany navzájom oznámia ukončenie vnútorných postupov potrebných na tento účel.
   2.   Táto dohoda sa predbežne vykonáva od dátumu podpisu.
   3.   Táto dohoda zostáva v platnosti, kým Ruská federácia prispieva na uvedenú operáciu EÚ. Skončením platnosti tejto dohody nie sú dotknuté práva ani povinnosti vyplývajúce z vykonávania tejto dohody pred skončením jej platnosti.

      Vypracované v Bruseli 5. novembra 2008 v dvoch vyhotoveniach v anglickom a ruskom jazyku, pričom obidve znenia sú rovnako autentické.

            Za Európsku úniu

            Za Ruskú federáciu

   PRÍLOHA
   VYHLÁSENIA
   uvedené v článku 2 ods. 5 a 6 dohody
   Vyhlásenie členských štátov EÚ:
   „V prípade zranenia alebo smrti svojho personálu alebo škody, alebo straty akéhokoľvek majetku v ich vlastníctve, ktorý sa používa pri operácii EÚ, sa budú členské štáty EÚ, ktoré uplatňujú jednotnú akciu 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA), usilovať v miere, v akej to ich vnútroštátny právny systém dovoľuje, vzdať sa nárokov na náhradu škody voči Ruskej federácii a reagovať na ne, pokiaľ je to možné, ak takéto zranenie, smrť, škoda alebo strata:

               —

               boli spôsobené personálom Ruskej federácie pri výkone ich služobných povinností súvisiacich s operáciou EÚ okrem prípadov hrubej nedbanlivosti alebo úmyselného nesprávneho konania, alebo

               —

               vznikli používaním akéhokoľvek majetku vo vlastníctve Ruskej federácie za podmienky, že sa majetok používal v súvislosti s operáciou EÚ, a s výnimkou prípadov hrubej nedbanlivosti alebo úmyselného nesprávneho konania personálu operácie EÚ z Ruskej federácie, ktorý tento majetok používal.“

         Vyhlásenie Ruskej federácie:
   „V prípade zranenia alebo smrti svojho personálu alebo škody, alebo straty akéhokoľvek majetku v jej vlastníctve, ktorý sa používa pri operácii EÚ, sa bude Ruská federácia, ktorá prispieva k vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA), vedenej v súlade s jednotnou akciou 2007/677/SZBP z 15. októbra 2007, usilovať v miere, v akej to jej vnútroštátny právny systém dovoľuje, vzdať sa podľa možnosti nárokov na náhradu škody voči ktorémukoľvek inému štátu, ktorý sa zúčastňuje na operácii EÚ, ak takéto zranenie, smrť, škoda alebo strata:

               —

               boli spôsobené personálom pri výkone ich služobných povinností súvisiacich s operáciou EÚ okrem prípadov hrubej nedbanlivosti alebo úmyselného nesprávneho konania alebo

               —

               vznikli používaním akéhokoľvek majetku vo vlastníctve štátov, ktoré sa zúčastňujú na operácii EÚ, za podmienky, že sa majetok používal v súvislosti s operáciou, a s výnimkou prípadov hrubej nedbanlivosti alebo úmyselného nesprávneho konania personálu operácie EÚ, ktorý tento majetok používal.“


title: Rozhodnutie Európskeho parlamentu (EÚ) 2016/1522 z 28. apríla 2016 o absolutóriu za plnenie rozpočtu Európskeho úradu pre bezpečnosť potravín za rozpočtový rok 2014

text:
               14.9.2016

               SK

               Úradný vestník Európskej únie

               L 246/252

         ROZHODNUTIE EURÓPSKEHO PARLAMENTU (EÚ) 2016/1522
   z 28. apríla 2016
   o absolutóriu za plnenie rozpočtu Európskeho úradu pre bezpečnosť potravín za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2014 spolu s odpoveďami úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória úradu za plnenie rozpočtu za rozpočtový rok 2014 (05584/2016 – C8-0074/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä na jeho článok 44,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0086/2016),

               1.

               udeľuje absolutórium výkonnému riaditeľovi Európskeho úradu pre bezpečnosť potravín za plnenie rozpočtu úradu za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 160.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 31, 1.2.2002, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2009/896/ES: Rozhodnutie Rady z  30. novembra 2009 o uzavretí Dohody medzi Európskym spoločenstvom a Antiguou a Barbudou o zrušení víz pri krátkodobých pobytoch

text:
               8.12.2009

               SK

               Úradný vestník Európskej únie

               L 321/38

         ROZHODNUTIE RADY
   z 30. novembra 2009
   o uzavretí Dohody medzi Európskym spoločenstvom a Antiguou a Barbudou o zrušení víz pri krátkodobých pobytoch
   (2009/896/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b) bod (i) v spojení s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia rokovala v mene Európskeho spoločenstva o dohode s Antiguou a Barbudou o zrušení víz pri krátkodobých pobytoch (ďalej len „dohoda“).

               (2)

               Dohoda bola podpísaná v mene Spoločenstva 28. mája 2009 a od uvedeného dátumu sa predbežne vykonáva s výhradou jej uzavretia k neskoršiemu dátumu v súlade s rozhodnutím Rady 2009/478/ES (2).

               (3)

               Dohoda by sa mala schváliť.

               (4)

               Touto dohodou sa zriaďuje spoločný výbor pre správu dohody, ktorý by mal prijať svoj rokovací poriadok. V tomto prípade je vhodné stanoviť zjednodušený postup na prijatie pozície Spoločenstva k prijatiu uvedeného rokovacieho poriadku.

               (5)

               V súlade s článkami 1 a 2 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Antiguou a Barbudou o zrušení víz pri krátkodobých pobytoch (3).
   Článok 2
   Predseda Rady vydá oznámenie stanovené v článku 8 ods. 1 dohody (4).
   Článok 3
   Spoločenstvo v spoločnom výbore odborníkov zriadenom podľa článku 6 dohody zastupuje Komisia, ktorej pomáhajú odborníci z členských štátov.
   Článok 4
   Komisia po porade s osobitným výborom ustanoveným Radou prijme pozíciu Spoločenstva k prijatiu rokovacieho poriadku spoločného výboru odborníkov, ktoré sa vyžaduje podľa článku 6 ods. 4 dohody.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

      (1)  Stanovisko z 20. októbra 2009 (zatiaľ neuverejnené v úradnom vestníku).

      (2)  Ú. v. EÚ L 169, 30.6.2009, s. 1.

      (3)  Text dohody je uvedený v Ú. v. EÚ L 169, 30.6.2009, s. 3.

      (4)  Dátum nadobudnutia platnosti dohody bude uverejnený v Úradnom vestníku Európskej únie Generálnym sekretariátom Rady.


title: Rozhodnutie Európskeho parlamentu (EÚ) 2015/1695 z 29. apríla 2015 o absolutóriu za plnenie rozpočtu spoločného podniku Čisté nebo za rozpočtový rok 2013

text:
               30.9.2015

               SK

               Úradný vestník Európskej únie

               L 255/371

      ROZHODNUTIE EURÓPSKEHO PARLAMENTU (EÚ) 2015/1695
      z 29. apríla 2015
      o absolutóriu za plnenie rozpočtu spoločného podniku Čisté nebo za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku Čisté nebo za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 týkajúce sa udelenia absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 209,

                  —

                  so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (5),

                  —

                  so zreteľom na nariadenie Rady (EÚ) č. 558/2014 zo 6. mája 2014 o zriadení spoločného podniku Čisté nebo 2 (6), a najmä na jeho článok 1 ods. 2 a článok 12,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

                  —

                  so zreteľom na delegované nariadenie Komisie (EÚ) č 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (8),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0107/2015),

         1.

            udeľuje absolutórium výkonnému riaditeľovi spoločného podniku Čisté nebo 2 za plnenie rozpočtu spoločného podniku za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku Čisté nebo 2, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 17.

         (2)  Ú. v. EÚ C 452, 16.12.2014, s. 18.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 30, 4.2.2008, s. 1.

         (6)  Ú. v. EÚ L 169, 7.6.2014, s. 77.

         (7)  Ú. v. ES L 357, 31.12.2002, s. 72.

         (8)  Ú. v. EÚ L 38, 7.2.2014, s. 2.


title: Rozhodnutie Rady a Komisie z 10. apríla 1995 týkajúce sa uzavretia Dohody medzi Európskymi spoločenstvami a vládou Spojených štátov amerických týkajúcej sa uplatňovania právnych predpisov o hospodárskej súťaži

text:
Dôležité právne oznámenie

|

31995D0145

Úradný vestník L 095 , 27/04/1995 S. 0045 - 0046

		Rozhodnutie Rady a Komisiez 10. apríla 1995týkajúce sa uzavretia Dohody medzi Európskymi spoločenstvami a vládou Spojených štátov amerických týkajúcej sa uplatňovania právnych predpisov o hospodárskej súťaži(95/145/ES, ESUO)RADA EURÓPSKEJ ÚNIE,KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva a najmä na jej články 87 a 235 v súvislosti s prvým pododsekom článku 228 ods. 3,so zreteľom na Zmluvu o založení Európskeho spoločenstva uhlia a ocele a najmä na jej články 65 a 66,so zreteľom na návrh Komisie,so zreteľom na stanovisko Európskeho parlamentu [1],keďže článok 235 Zmluvy o založení Európskeho spoločenstva sa musí uplatňovať kvôli začleneniu do textu dohody o fúziách a akvizíciách, na ktoré sa vzťahuje nariadenie Rady (EHS) č. 4064/89 z 21. decembra 1989 o kontrole koncentrácií medzi podnikmi [2], ktoré sú v podstate založené na článku 235;keďže vzhľadom na stále sa zvyšujúci rozsah medzinárodne oznamovaných problémov týkajúcich sa hospodárskej súťaže by sa mala posilniť spolupráca v tejto oblasti;keďže preto Komisia dojednala dohodu s vládou Spojených štátov amerických o uplatňovaní pravidiel Európskych spoločenstiev a Spojených štátov amerických týkajúcich sa hospodárskej súťaže;keďže dohoda by sa mala schváliť vrátane výmeny interpretačných listov,ROZHODLI TAKTO:Článok 1Týmto sa schvaľuje Dohoda medzi Európskymi spoločenstvami a vládou Spojených štátov amerických týkajúca sa uplatňovania ich právnych predpisov pokiaľ ide o hospodársku súťaž vrátane výmeny interpretačných listov v mene Európskeho spoločenstva a Európskeho spoločenstva uhlia a ocele.K tomuto rozhodnutiu sú priložené texty dohody a výmeny interpretačných listov zostavené v anglickom jazyku.Článok 2Dohoda sa uplatňuje s účinnosťou od 23. septembra 1991.Článok 3Predseda Rady sa týmto oprávňuje určiť osobu(-y) splnomocnenú(-é) na informovanie vlády Spojených štátov amerických o schválení dohody v mene Európskeho spoločenstva a podpísanie výmeny interpretačných listov.Komisia určuje osobu(-y) splnomocnenú(-é) na informovanie vlády Spojených štátov amerických o schválení dohody v mene Európskeho spoločenstva uhlia a ocele a podpísanie výmeny interpretačných listov.V Luxemburgu 10. apríla 1995Za RadupredsedaJ. PuechZa KomisiuJ. Santerpredseda[1] Stanovisko doručené 20. januára 1995 (Ú. v. ES C 43, 20.2.1995) a 17. marca 1995 (Ú. v. ES C 89, 10.4.1995).[2] Ú. v. ES L 395, 30.12.1989, s. 1 (opravená verzia: Ú. v. ES L 257, 21.9.1990, s. 13).--------------------------------------------------


title: Rozhodnutie Rady zo 17. júla 1995 o uzatvorení Európskym spoločenstvom Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Ruskou federáciou na strane druhej

text:
Dôležité právne oznámenie

|

31995D0414

Úradný vestník L 247 , 13/10/1995 S. 0001 - 0001

		Rozhodnutie Radyzo 17. júla 1995o uzatvorení Európskym spoločenstvom Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Ruskou federáciou na strane druhej(95/414/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 spolu s prvou vetou článku 228 ods. 2,so zreteľom na návrh Komisie,keďže do nadobudnutia platnosti Dohody o partnerstve a spolupráci medzi Európskymi spoločenstvami a ich členskými štátmi na jednej strane a Ruskou federáciou na strane druhej, podpísanej na Korfu dňa 24. júna 1994, je potrebné v mene Európskeho spoločenstva schváliť Dočasnú dohodu o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na strane jednej a Ruskou federáciou na strane druhej, parafovanú dňa 29. decembra 1994,ROZHODLA TAKTO:Článok 1Týmto sa v mene Európskeho spoločenstva schvaľuje Dočasná dohoda o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Ruskou federáciou na strane druhej, spolu s dvoma protokolmi a deklaráciami týkajúcimi sa dohody.Text dočasnej dohody je pripojený k tomuto rozhodnutiu.Článok 2Predseda Rady sa týmto splnomocňuje, aby vymenoval osoby oprávnené podpísať dočasnú dohodu [1].Článok 3Predseda Rady vydá v mene Európskeho spoločenstva oznámenie ustanovené v článku 36 dočasnej dohody.V Bruseli 17. júla 1995Za RadupredsedaJ. Solana[1] Dátum vstupu uvedenej dohody zverejní Generálny sekretariát Rady v Úradnom vestníku Európskych spoločenstiev.--------------------------------------------------


title: 2012/311/EÚ: Rozhodnutie Rady zo 7. júna 2012 o pozícii, ktorú má Európska únia zaujať vo Výbore pre potravinovú pomoc, pokiaľ ide o predĺženie Dohovoru o potravinovej pomoci z roku 1999

text:
               19.6.2012

               SK

               Úradný vestník Európskej únie

               L 158/1

         ROZHODNUTIE RADY
   zo 7. júna 2012
   o pozícii, ktorú má Európska únia zaujať vo Výbore pre potravinovú pomoc, pokiaľ ide o predĺženie Dohovoru o potravinovej pomoci z roku 1999
   (2012/311/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 214 ods. 4 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Európske spoločenstvo uzavrelo Dohovor o potravinovej pomoci (ďalej len „DPP“) z roku 1999 rozhodnutím Rady 2000/421/ES (1) a platnosť dohovoru bola predĺžená viacerými rozhodnutiami Výboru pre potravinovú pomoc.

               (2)

               Keďže platnosť súčasného DPP sa skončí 30. júna 2012, otázka prípadného predĺženia sa bude riešiť na zasadnutí Výboru pre potravinovú pomoc v júni 2012.

               (3)

               Podľa článku XXV písm. b) DPP je jeho predĺženie podmienené tým, že ostane v platnosti. Medzinárodná rada pre obilniny rozhodla 6. júna 2011 o predĺžení Dohovoru o obchodovaní s obilninami z roku 1995 do 30. júna 2013.

               (4)

               Na 103. zasadnutí Výboru pre potravinovú pomoc 14. decembra 2010 sa jej členovia dohodli, že sériou rokovaní začnú formálny proces nových rokovaní o DPP.

               (5)

               Keďže nový Dohovor o potravinovej pomoci, ktorý nahradí DPP, nadobudne platnosť až 1. januára 2013, vznikne šesťmesačná medzera medzi skončením platnosti DPP a nadobudnutím platnosti nového Dohovoru o potravinovej pomoci.

               (6)

               Na 105. zasadnutí Výboru pre potravinovú pomoc 30. novembra 2011 sa strany DPP dohodli na tom, že by sa malo zabrániť prekrývaniu s novým Dohovorom o potravinovej pomoci a že by sa mala uprednostniť šesťmesačná medzera pred predĺžením DPP.

               (7)

               Európsku komisiu, ktorá zastupuje Európsku úniu vo Výbore pre potravinovú pomoc, by preto mala Rada poveriť, aby sa vo Výbore pre potravinovú pomoc postavila proti dosiahnutiu konsenzu v otázke predĺženia,

         PRIJALA TOTO ROZHODNUTIE:
   Článok 1
   Pozíciou Európskej únie v rámci Výboru pre potravinovú pomoc je postaviť sa vo Výbore pre potravinovú pomoc proti konsenzu v otázke predĺženia Dohovoru o potravinovej pomoci podľa článku 13 rokovacieho poriadku Výboru pre potravinovú pomoc.
   Článok 2
   Komisia sa týmto poveruje, aby vyjadrila túto pozíciu vo Výbore pre potravinovú pomoc.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 7. júna 2012

            Za Radu

            predseda

         M. BØDSKOV

      (1)  Ú. v. ES L 163, 4.7.2000, s. 37.


title: 2012/434/EÚ: Rozhodnutie Rady z  24. júla 2012 o uzavretí Dohody vo forme výmeny listov medzi Európskou úniou a vládou Ruskej federácie o zachovaní záväzkov týkajúcich sa obchodu so službami uvedenými v súčasnej dohode o partnerstve a spolupráci medzi EÚ a Ruskom

text:
               27.7.2012

               SK

               Úradný vestník Európskej únie

               L 200/1

         ROZHODNUTIE RADY
   z 24. júla 2012
   o uzavretí Dohody vo forme výmeny listov medzi Európskou úniou a vládou Ruskej federácie o zachovaní záväzkov týkajúcich sa obchodu so službami uvedenými v súčasnej dohode o partnerstve a spolupráci medzi EÚ a Ruskom
   (2012/434/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 ods. 4 prvý pododsek v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na stanovisko Európskeho parlamentu,
   keďže:

               (1)

               V súlade s rozhodnutím Rady 2012/107/EÚ (1) Európska Únia a Ruská federácia podpísali dňa 16. decembra 2011 dohodu vo forme výmeny listov medzi Európskou úniou a vládou Ruskej federácie o zachovaní záväzkov týkajúcich sa obchodu so službami uvedenými v súčasnej dohode o partnerstve a spolupráci medzi EÚ a Ruskom (ďalej len „dohoda“), s výhradou jej uzavretia k neskoršiemu dátumu.

               (2)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje dohoda vo forme výmeny listov medzi Európskou úniou a vládou Ruskej federácie o zachovaní záväzkov týkajúcich sa obchodu so službami uvedenými v súčasnej dohode o partnerstve a spolupráci medzi EÚ a Ruskom (2).
   Článok 2
   Predseda Rady určí osobu(-y) splnomocnenú(-é) vydať v mene Únie oznámenie stanovené v dohode s cieľom vyjadriť súhlas Únie s tým, že je viazaná dohodou (3).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 24. júla 2012

            Za Radu

            predseda

         A. D. MAVROYIANNIS

      (1)  Ú. v. EÚ L 57, 29.2.2012, s. 43.

      (2)  Dohoda bola uverejnená v Ú. v. EÚ L 57, 29.2.2012, s. 44, spolu s rozhodnutím o podpise.

      (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Komisie z 28. júna 1995 o uzatvorení memoranda o porozumení, o spolupráci v oblasti riadenej jadrovej fúzie medzi Európskym spoločenstvom pre atómovú energiu a vládou Kanady, Komisiou za spoločenstvo a v jeho mene

text:
Dôležité právne oznámenie

|

31995D0355

Úradný vestník L 211 , 06/09/1995 S. 0030 - 0030

		Rozhodnutie Komisiez 28. júna 1995o uzatvorení memoranda o porozumení, o spolupráci v oblasti riadenej jadrovej fúzie medzi Európskym spoločenstvom pre atómovú energiu a vládou Kanady, Komisiou za spoločenstvo a v jeho mene(95/355/Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu, najmä na jej článok 101 ods. 2,keďže Rada vo svojom rozhodnutí z 20. februára 1995 schválila uzatvorenie memoranda o porozumení, o spolupráci medzi Európskym spoločenstvom pre atómovú energiu a vládou Kanady v oblasti riadenej jadrovej fúzie, Komisiou,ROZHODLA TAKTO:Článok 1Memorandum o porozumení o spolupráci v oblasti riadenej jadrovej fúzie medzi Európskym spoločenstvom pre atómovú energiu a vládou Kanady sa týmto uzatvára v mene spoločenstva.Text memoranda o porozumení je pripojený k tomuto rozhodnutiu.Článok 2Člen Komisie zodpovedný za vedu, výskum a rozvoj alebo jeho určený zástupca sa oprávňuje na podpis memoranda o porozumení tak, aby zaväzovalo Európske spoločenstvo pre atómovú energiu.V Bruseli 28. júna 1995Za KomisiuJacques Santerpredseda--------------------------------------------------